### Somberek Község Önkormányzat Képviselő-testületének

**11/2019. (XII.09.)önkormányzati rendelete**

**az önkormányzat szervezeti és működési szabályzatáról szóló 14/2014.(XII.29.)önkormányzati rendelet módosításáról**

**BEVEZETŐ RÉSZ**

Somberek Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotási hatáskörében eljárva, a Magyarország helyi önkormányzatokról szóló 2011. évi CLXXXIX. törvény (a továbbiakban: Mötv.) 53.§ (1) valamint, Magyarország Alaptörvényének 32. cikk (1) bekezdés d. pontjában meghatározott feladatkör alapján a következőket rendeli el:

**1.§** A 14/2014.(XII.29.) rendelet (továbbiakban „R”)5.§(2)az alábbi mondattal kiegészül:

 5.§(2) Önkormányzati döntést a Mötv. 41.§(3)bekezdése szerinti személyek, illetve szervezetek hozhatnak.

**2.§** A „R” 5.§ (3) bek. első mondata kiegészül az alábbiak szerint. A képviselő-testület egyes hatáskörei gyakorlását – a Mötv-ben meghatározott kivételekkel – átruházhatja bizottságaira, a polgármesterre, a jegyzőre és a társulásra. Az átruházott hatásköröket a 2.számú melléklet tartalmazza.

**3.§** A „R” 5.§(5)bek. az „1.függelék” 3. számú mellékletre módosul.

**4.§** A „R” 6.§(1)bekezdésében a 2.számú függelék 1.számú függelékre módosul.

**5.§** A „R” 10.§(3) bekezdése az alábbiak szerint módosul:

 10.§(3) Az ülést a hónap utolsó keddi munkanapjára, novembertől-márciusig 16.oo órai, egyéb hónapokban 17.oo órai kezdettel kell összehívni.

**6.§** A „R” 13.§(1)bekezdése helyébe az alábbi rendelkezés lép:

 13.§ A nyilvános testületi ülést követően – szükség szerint – a főbb döntésekről a polgármester tájékoztatja a lakosságot a helyi kábel televizión keresztül.

**7.§** A „R” 15.§(2) bek „javaslatnak szót követően” kiegészül „terjedelmére tekintettel az e-mailben történő megküldését, illetve” szövegrésszel.

**8.§** A „R” 19.§(2)bekezdéséből a „3.melléklet szerinti” szövegrész törlésre kerül.

**9.§** A „R” 25.§(2) bek felsorolása a polgármestert követően kiegészül „alpolgármester”-rel.

**10.§** A „R” 25.§(7)bek. első mondata kiegészül az alábbiak szerint: megszerkeszteni, melyet a polgármester és a jegyző ír alá, valamint a második mondatban „az ülést követő15 nap” szövegrész törlésre kerül.

**11.§** A „R” 27:§(1)b) az alábbiak szerint módosul:

 27.§(1)b Népjóléti Bizottság – tagjainak száma 3 fő, melyből 1 fő nem települési

 képviselő. A bizottság névsorát a 2. függelék tartalmazza.

**12.§** A „R” 27.§(2) bekezdésében a bizottságokra átruházott hatáskörök a „R” 5.§(3)bekezdésében leirt2.számú melléklet tartalmazza.

**13.§** A „R” 28.§-a az alábbi (7)bekezdéssel egészül ki:

 28.§(7) Bizottságok a hatáskörükbe tartozó ügyek elbírálásának határidejére tekintettel rendkívüli ülést is tarthatnak.

**14.§** A „R” 29.§ (3) bek második mondata helyébe az alábbi mondat lép:

 29.§(3) A bizottság üléséről a polgármestert és a jegyzőt tájékoztatni kell, akik azon tanácskozási joggal részt vehetnek.

**15.§** A „R” 34.§(1) bekezdésében a Társulások felsorolása az alábbiak szerint módosul:

1. Somberek és Görcsönydoboka Óvodafenntartó Társulás
2. Mohács Kistérségi Családsegítő és Gyermekjóléti Szolgálat
3. Mohácsi Többcélú Kistérségi Társulás

A „R” 34.§(3)bek. a Társulásra átruházott hatásköröket az 5.§(3)bekezdésében foglalt 2 melléklet tartalmazza.

**16.§** A „R” 37.§(1)-(2) bek. helyébe az alábbi rendelkezés lép:

 37.§(1) A jegyző és az általa kijelölt ügyintéző által készített költségvetési rendelet-tervezetet a polgármester terjeszti a képviselő-estület elé. A rendelet-tervezetet Magyarország Kormánya által elfogadott költségvetési törvény és az önkormányzat kötelező és önként vállalt feladatainak elemzése alapján a tervezett bevételek és kiadások figyelembe vételével kell összeállítani.

(2) A költségvetési rendelet-tervezetet a polgármester legkésőbb február 15-ig terjeszti a képviselő-testület elé.

**17.§** A „R” 37.§(3) bekezdésében „szeptember 15-ig”helyébe „szeptember 30-ig” lép. A „R” 37.§(4) bekezdésében a „március 31-ig” helyébe „május 15-ig” lép.

**18.§** A „R” 39.§ helyébe az alábbi rendelkezés lép:

39.§(1) A jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

(2) A jegyző köteles gondoskodni – a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

(3) A helyi önkormányzatra vonatkozó éves ellenőrzési tervet a képviselő-testület az előző év december 31-ig hagyja jóvá. Belső ellenőrzést Mohácsi Többcélú Kistérségi Társulás látja el.

**19.§.** A „R” 1.számú melléklete helyébe jelen rendelet 1.számú melléklete lép, valamint a 3.számú melléklet helyébe jelen rendelet 3.számú melléklete lép. A „ R”4. és 6.számú melléklet ei beolvadnak a 2.számú mellékletbe.

Jelen rendelet kihirdetését követő napon lép hatályba. Hatályba lépésével egyidejüleg hatályát veszti a 2/2017.(IV.07.)önkormányzati rendelet, valamint a „R” 9.§(5)bek. c)pontja, 17.§(6)a) és d) pontja, 12§(2), 33.§(3)bek. utolsó mondata . „R” 4, 5 és 6. számú mellékletei.

Dr.Majorné dr.Szabó Zsuzsanna Csoboth Tamás

 jegyző polgármester

Jelen rendelet Somberek Község Önkormányzat Hivatalának hirdetőtábláján, valamint a [www.somberek.hu](http://www.somberek.hu) honlapon 2019. december 9. napján kihirdetésre került.

Somberek, 2019. december 09.

 Dr.Majorné dr.Szabó Zsuzsanna

 jegyző

**1.számú melléklet**

**Somberek Község Önkormányzata által ellátott kötelező és önként vállalt feladatok felsorolása a vonatkozó jogszabályok alapján**

**Magyarország helyi önkormányzatairól szóló 2011. évi CLXXXIX. törvény 13. § (1) bekezdése alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:**

1. településfejlesztés, településrendezés;

2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);

3. a közterületek, valamint az önkormányzat tulajdonában álló közintézmény elnevezése;

4. egészségügyi alapellátás, az egészséges életmód segítését célzó szolgáltatások;

5. környezet-egészségügy (köztisztaság, települési környezet tisztaságának biztosítása, rovar- és rágcsálóirtás);

6. óvodai ellátás;

7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;

8. szociális, gyermekjóléti szolgáltatások és ellátások;

9. lakás- és helyiséggazdálkodás;

10. a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;

11. helyi környezet- és természetvédelem, vízgazdálkodás, vízkárelhárítás;

12. honvédelem, polgári védelem, katasztrófavédelem, helyi közfoglalkoztatás;

13. helyi adóval, gazdaságszervezéssel és a turizmussal kapcsolatos feladatok;

14. a kistermelők, őstermelők számára - jogszabályban meghatározott termékeik - értékesítési lehetőségeinek biztosítása, ideértve a hétvégi árusítás lehetőségét is;

15. sport, ifjúsági ügyek;

16. nemzetiségi ügyek;

17. közreműködés a település közbiztonságának biztosításában;

18. hulladékgazdálkodás;

19. víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.

Önként vállalt feladata:

* 2005. évi LXXXVIII.törvény szerinti közérdekű önkéntes tevékenység

**A szociális igazgatásról és szociális ellátásokról szóló 1993. évi III. törvény szerinti kötelező feladatok**

- *alapellátás*:

családsegítés (86.§(1)a.)

- étkeztetés (86.§.(1) bekezdés b) pont)

- házi segítségnyújtás (86.§.(1) bekezdés c) pont)

- nappali ellátást nyújtó intézményi formák (támogató szolgáltatás, közösségi ellátások, -

jelzőrendszeres házi segítségnyújtás)ellátási szerződés keretében; (86.§ (2) c) pont)

- köztemetés

- települési támogatás (rendszeres és rendkívüli –átmeneti, temetési, szülési)(45.§)

**A közoktatásról szóló 1993. évi LXXIX. törvény 86.§ szerinti kötelező feladatok:**

- óvodai nevelés,

- nemzeti, etnikai kisebbségi nevelése, oktatása saját fenntartású intézményben

*önként vállalt feladatok*:

a) az alapfokú művészetoktatás támogatása

b) a logopédiai szolgáltatásról való gondoskodás

**A környezet védelmének általános szabályairól szóló 1995. évi LIII. törvény 46.§ szerinti kötelező feladatok**

- környezetvédelmi program kidolgozása.

**A vízgazdálkodásról szóló 1995. évi LVII. törvény 4.§ szerinti kötelező feladatok**

- megfelelő minőségű vízellátás biztosítása,

- belvíz, árvíz elleni védekezés,

- szennyvíz elvezetés, tisztítás,

- csapadékvíz elleni védekezés.

**Az állategészségügyről szóló 1995. évi XCI. törvény 42.§ (2) szerinti kötelező feladatok**

- állati hulladék ártalmatlanná tétele,

- kóbor ebek befogása,

- ebek veszettség elleni védőoltásának megszervezése.

**A tűz elleni védekezésről, a műszaki mentésről és a tűzoltásról szóló1996. évi XXXI. törvény 29.§ szerinti kötelező**

**feladatok**

* oltóvíz nyerési lehetőség biztosítása.

**Az egészségügyről szóló 1997. évi CLIV. törvény 152.§ szerinti kötelező feladatok**

- háziorvosi, házi gyermekorvosi feladatok ellátása, magántulajdonú rendelőben ellátási szerződések alapján,

- fogorvosi ellátás, ellátási szerződések alapján

- alapellátáshoz kapcsolódó ügyelet ellátási szerződés alapján

- védőnői szolgálat, saját intézményben, kinevezett közalkalmazottakkal

- iskola egészségügyi ellátás,

- óvodai egészségügyi ellátás

**Az épített környezet alakításáról és védelméről szóló 1997. évi LXXVIII. törvény 6.§ (1) szerinti kötelező feladatok**

- településrendezési feladatok ellátása,

- emberhez méltó esztétikus környezet kialakítása.

**A gyermekek védelméről és a gyámügyi igazgatásról szóló 1997. évi XXXI. törvény szerinti kötelező feladatok**

*természetbeni ellátások, intézményi szolgáltatások*

- rendszeres gyermekvédelmi kedvezmény megállapítása (19.§)

- intézményi gyermekétkeztetés (21.§)

- gyermekjóléti szolgálat működtetése, (40.§.(1) bekezdés) A Mohácsi Többcélú Kistérségi Társulás keretében működő Mohács Kistérségi Családsegítő és Gyermekjóléti Társulás keretében,

- gyermekek napközi ellátása, (41.§ (1), (2), (3) bekezdés) önkormányzati tulajdonú ingatlanban

**A hulladékgazdálkodásról szóló 2000. évi XLIII. törvény 21.§ szerinti kötelező feladatok**

- Hulladékszállítás és kezelés,

- folyékony hulladék szállítása és kezelése.

**A sportról szóló 2000. évi CXLV. törvény 59.§ szerinti kötelező feladat**

- helyi sport tevékenység támogatása.

**A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény szerint**

- közművelődés, kulturális feladatok ellátása

**A területfejlesztésről és területrendezésről szóló 1996. évi XXI. törvény 3.§, valamint 22.§ (3) bekezdése** szerinti

*önként vállalt feladat*:

- befektetők számára vonzó vállalkozói környezet kialakítása,

- a térségi és helyi közösségek területfejlesztési és területrendezési kezdeményezéseinek elősegítése, összehangolása az országos célkitűzésekkel: turisztikai fejlesztések.

**2.számú melléklet**

**Polgármesterre átruházott hatáskörök**

1. Közterület használat engedélyezése, rendeltetéstől eltérő használat engedélyezése,
2. Vagyonrendeletben foglalt értékhatáron belül a tulajdonosi hatáskörök gyakorlása
3. Utólagos beszámolási kötelezettség mellett az éves költségvetési rendeletben meghatározott keret terhére kötelezettséget vállalhat
4. Közútkezelői hozzájárulás megadás
5. Község jelképei használatának engedélyezése
6. Eljárás a lakások és helyiségek bérletének ügyében
7. Földbérletek és egyéb bérleti szerződések megkötése
8. Tulajdonosi jogok gyakorlása és képviselete az önkormányzati részesedéssel rendelkező gazdasági társaságokban.
9. Az önerőt nem igénylő unios pályázatok döntésre történő előkészítése
10. Elrendeli a jogosulatlanul felvett, illetve kifizetett segély visszafizetését, erre indokolt esetben részletfizetést engedélyez.
11. Dönt a rendkívüli települési támogatás esetében – a szülési, temetési támogatás odaítéléséről, továbbá a köztemetésről.
12. Szociális étkezés engedélyezése
13. Telek alakítás engedélyezése
14. döntés szabad pénzeszköz államkötvényben, kincstárjegyben történő lekötéséről

**Bizottságokra átruházott hatáskörök**

***A Népjóléti Bizottság átruházott hatáskör***

* rendkívüli települési támogatás
* étkezési térítési díj kedvezmény (kiskorú, nagykorú esetében)
* Bursa Hungarica Felsőoktatási Ösztöndíjpályázatra benyújtott kérelmek elbírálása
* szociális célú tüzifa kérelmek elbírálása

***Ügyrendi Bizottságra átruházott hatáskö***r

 - Tartja nyilván és ellenőrzi a vagyonnyilatkozatokat

 - összeférhetetlenség megállapítására irányuló kezdeményezést kivizsgálja

 - eljár mindazon ügyrendi kérdésekben, amivel a képviselő-testület megbízza.

**Társulási Tanácsra átruházott hatáskörök**

a.) A Kotv. 18.§-ában foglalt megbízási feltételeknek megfelelő intézményvezetők a 138/1992.(X.08.) Korm. rendeletben foglalt szabályok szerint lebonyolított pályázat útján 5 évre történő határozott idejű megbízása.

Az intézményvezető megbízásának visszavonása, fegyelmi jogkör gyakorlása, összeférhetetlenség megállapítása,

Az intézményvezető tekintetében az egyéb munkáltatói jogokat Somberek Község polgármestere gyakorolja.

b.) meghatározza az adott nevelési évben indítható óvodai csoportok számát, továbbá engedélyezi a csoport átlaglétszámtól való eltérést, továbbá engedélyezi a maximális létszámtól való eltérést;

c.) az intézmények szervezeti-működési szabályzatának, módosításának jóváhagyása

d.) pedagógiai, nevelési program, házirend, minőségirányítási program, módosítás jóváhagyása,

e.) a d.) pont alatti programokban meghatározott feladatok végrehajtásának, a pedagógiai – szakmai munka eredményességének értékelése.

f.) meghatározza az intézménybe történő beiratkozás időpontját.

**Jegyzőre átruházott hatáskörök**

1. Közösségi együttélés alapvető szabályaival ellentétes magatartással összefüggő önkormányzati hatósági eljárás lefolytatása, közigazgatási bírság kiszabása.
2. Lakhatással kapcsolatos rendszeres kiadások, hátralékok viseléséhez biztosítandó települési támogatás megállapításával kapcsolatos döntések meghozatala.

|  |  |  |  |  |
| --- | --- | --- | --- | --- |
|  |  **3. számú melléklet**  |  |  |  |
| **Somberek Község Önkormányzata által közfeladatok, szakmai tevékenységek besorolása kormányzati funkciók rendje szerint** |  |  |  |
|  |  |  |  |  |
| I.Önkormányzati alaptevékenység törzskönyvi nyilvántartás szerinti kormányzati funkciók |  |  |  |
|  |  |  |  |  |
| KÓD | Megnevezés |  |  |  |
| 011130 | Önkormányzatok és önkormányzati hivatalok jogalkotó és általános igazgatási tevékenysége |  |  |  |
| 013320 | Köztemető-fenntartás és -működtetés |  |  |  |
| 013350 | Az önkormányzati vagyonnal való gazdálkodással kapcsolatos feladatok |  |  |  |
| 041231 | Rövid időtartamú közfoglalkoztatás |  |  |  |
| 041232 | Start-munka program - Téli közfoglalkoztatás |  |  |  |
| 041233 | Hosszabb időtartamú közfoglalkoztatás |  |  |  |
| 041236 | Országos közfoglalkoztatási program |  |  |  |
| 041237 | Közfoglalkoztatási mintaprogram |  |  |  |
| 045150 | Egyéb szárazföldi személyszállítás |  |  |  |
| 045160 | Közutak, hidak, alagutak üzemeltetése, fenntartása |  |  |  |
| 064010 | Közvilágítás |  |  |  |
| 066010 | Zöldterület-kezelés |  |  |  |
| 066020 | Város-, községgazdálkodási egyéb szolgáltatások |  |  |  |
| 074031 | Család és nővédelmi egészségügyi gondozás |  |  |  |
| 074032 | Ifjúság-egészségügyi gondozás |  |  |  |
| 081041 | Versenysport- és utánpótlás-nevelési tevékenység és támogatása |  |  |  |
| 081045 | Szabadidősport- (rekreációs sport-) tevékenység és támogatása |  |  |  |
| 082030 | Művészeti tevékenységek (kivéve: színház) |  |  |  |
| 082044 | Könyvtári szolgáltatások |  |  |  |
| 082070 | Történelmi hely, építmény, egyéb látványosság működtetése és megóvása |  |  |  |
| 082091 | Közművelődés - közösségi és társadalmi részvétel fejlesztése |  |  |  |
| 082092 | Közművelődés - hagyományos közösségi kulturális értékek gondozása |  |  |  |
| 084070 | A fiatalok társadalmi integrációját segítő struktúra, szakmai szolgáltatások fejlesztése, működtetése |  |  |  |
| 106010 | Lakóingatlan szociális célú bérbeadása, üzemeltetése |  |  |  |
|  |  |  |  |  |
| II.Önkormányzat nem alaptevékenység szerinti kormányzati funkciók |  |  |  |
| 013360 | Más szerv részére végzett pénzügyi - gazdálkodási, üzemeltetési, egyéb szolgáltatások |  |  |  |
| 018010 | Önkormányzatok elszámolásai a központi költségvetéssel |  |  |  |
| 018030 | Támogatási célú finanszírozási műveletek |  |  |  |
| 032020 | Tűz- és katasztrófavédelmi tevékenységek |  |  |  |
| 061030 | Lakáshoz jutást segítő támogatások |  |  |  |
| 062020 | Településfejlesztési projektek és támogatásuk |  |  |  |
| 095020 | Iskolarendszeren kívüli egyéb oktatás, képzés |  |  |  |
| 103010 | Elhunyt személyek hátramaradottainak pénzbeli ellátásai |  |  |  |
| 104037 | Intézményen kívüli gyermekétkeztetés |  |  |  |
| 104051 | Gyermekvédelmi pénzbeli és természetbeni ellátások |  |  |  |
| 104060 | A gyermekek, fiatalok és családok életminőségét javító programok |  |  |  |
| 106020 | Lakásfenntartással, lakhatással összefüggő ellátások |  |  |  |
| 107051 | Szociális étkeztetés szociális konyhán |  |  |  |
| 107060 | Egyéb szociális pénzbeli és természetbeni ellátások, támogatások |  |  |  |
| 900020 | Önkormányzatok funkcióra nem sorolható bevételei államháztartáson kívülről |  |  |  |
| 900060 | Forgatási és befektetési célú finanszírozási műveletek |  |  |  |

 **1.számú függelék**

**Somberek Község Önkormányzat Képviselő-testület névsora**

**Polgármester:** Csoboth Tamás

**Képviselők:**

1. Dorn Ivett
2. Dr.Hoffmann Dénes
3. Dr.Major Zoltán
4. Kaitz Ákos
5. Ritzl Benjámin
6. Sovák Attila

**2.számú függelék**

Ügyrendi Bizottság névsora:

1. Sovák Attila - elnök
2. Dorn Ivett
3. Dr.Hoffmann Dénes

Népjóléti Bizottság tagjai:

1. Dr.Major Zoltán - elnök
2. Ritzl Benjámin
3. Égi Veronika – nem képviselő tag -